**Yhdysvaltojen vankilaväestön palkaton pakkotyö** tarkoittaa Yhdysvaltojen käytäntöä, jossa vankeja käytetään palkattomaan pakkotyöhön, jota kutsutaan myös **vankilaorjuudeksi**. Perustuslain 13. lisäys kieltää orjuuden muissa tapauksissa kuin rangaistuksena rikoksesta. Työstä kieltäytyviä vankeja voidaan määrätä eristykseen tai he menettävät mahdollisuuden ehdonalaisuuteen.

Palkattomasta pakkotyöstä hyötyvät yksityisomisteiset voittoa tavoittelevat vankilat.

Yrityksiä, jotka ovat hyödyntäneet vankilaväestön palkatonta pakkotyötä, ovat mm. Motorola, Compaq, Honeywell, Microsoft, Boeing, Revlon, Chevron, TWA, Victoria’s Secret, Texas Instruments, AT&T ja IBM. Myös sellaiset elintarvikkeita käsittelevät yritykset kuten McDonald's, Wendy's, Whole Foods, Walmart ja Target ovat käyttäneet vankeja työvoimana säästösyistä. Kyseessä on useamman miljardin dollarin liiketoiminta.

Palkka
------

Vaikka yleisessä puhutaankin palkattomasta pakkotyöstä, kaikki vangit eivät tee täysin palkatonta työtä. Vangeille maksetaan kuitenkin äärimmäisen pientä palkkaa, minkä nämä sitten joutuvat kuluttamaan vankilassa ollessaan esimerkiksi puheluihin tai hygieniatuotteisiin, jotka saattavat maksaa koko päivän palkan. Monissa osavaltioissa vankilat myös ottavat komissiota tai kiinteän summan vangin läheisten lähettämästä rahasta.

Osavaltioista ainoastaan Arkansas, Georgia ja Texas eivät maksa minkäänlaista palkkaa vangeille mistään työstä. Liittovaltion vankiloissa, joissa vangit valmistavat esimerkiksi lamppuja tai tekevät töitä alkutuotannon parissa, vankien tuntipalkka on 0,23–1,15 dollaria. Liittovaltion kokonaan omista yritys Federal Prison Industries (myös nimellä *Unicor*) on perustettu vuonna 1934 teettämään työtä vangeilla.

Huolimatta vankien mitättömistä palkoista, osa vankiloiden teettämistä työprojekteista on edelleen tappiollisia. Vankilat ovat vastanneet tähän kritiikkiin sanomalla, että työnteolla opetetaan vangeille uusia taitoja ja joissain tapauksissa jopa uusi ammatti.

Osavaltioittain
---------------

Elokuussa 2018 vankilaväestö ryhtyi 17 osavaltiota käsittävään lakkoon. Marraskuussa 2018 Coloradon osavaltio kielsi vankilaorjuuden.

Kalifornian osavaltio on käyttänyt vankilatyövoimaa maastopalojen torjuntaan.

Lähteet
-------

1. ↑  Benns, Whitney: American Slavery, Reinvented *The Atlantic*.  21.9.2015. Viitattu 2.5.2022. (englanniksi)
2. 1 2  Some prison labor programs lose money — even when prisoners work for pennies *NBC News*. Viitattu 2.5.2022. (englanniksi)
3. ↑  Why are for-profit US prisons subjecting detainees to forced labor? | Azadeh Shahshahani *the Guardian*.  17.5.2018. Viitattu 2.5.2022. (englanniksi)
4. ↑  The Companies Using Prison Labor To Make A Profit *GlobalTel*.  25.10.2019. Viitattu 2.5.2022. (englanniksi)
5. ↑  Sara Flounders: The Pentagon, corporations and slave labor in U.S. prisons *Workers World*.  8.1.2021. Viitattu 2.5.2022. (englanniksi)
6. 1 2  The Uncounted Workforce : The Indicator from Planet Money *NPR.org*. Viitattu 2.5.2022. (englanniksi)
7. ↑  Show me the money: Tracking the companies that have a lock on sending funds to incarcerated people *Prison Policy Initiative*.  2021. Viitattu 3.4.2023. (englanniksi)
8. ↑  How much do incarcerated people earn in each state?  2017. Prison Policy Initiative. Viitattu 2.5.2022. (englanniksi)
9. ↑  Fernández Campbell, Alexia: The federal government markets prison labor to businesses as the "best-kept secret" *Vox*.  24.8.2018. Viitattu 2.5.2022. (englanniksi)
10. ↑  Overview  2022. Federal Bureau of Prisons. Viitattu 2.5.2022. (englanniksi)
11. ↑  US inmates nationwide strike to protest 'modern slavery' *BBC News*.  21.8.2018. Viitattu 2.5.2022. (englanniksi)
12. ↑  Colorado Abolishes Prison Slavery in Huge Win for Prisoners Rights *Fortune*. Viitattu 2.5.2022. (englanniksi)
13. ↑  Lopez, German: California is using prison labor to fight its record wildfires *Vox*.  9.8.2018. Viitattu 2.5.2022. (englanniksi)

Aiheesta muualla
----------------

*